stanford-oval/wikipedia huggingface dataset:
Dancing with Our Hands Tied
הערות שוליים

↑  טיילור סוויפט, מקס מרטין, שלבאק, אוסקר הולטר
1 2  Release group “reputation” by Taylor Swift - MusicBrainz, musicbrainz.org
1 2 3  reputation, נבדק ב-2020-07-24
1 2  reputation - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-07-24
1 2  Taylor Swift – Dancing with Our Hands Tied (באנגלית), נבדק ב-2020-07-29
↑  Taylor Swift – Look What You Made Me Do (באנגלית), נבדק ב-2020-07-24
↑  Taylor Swift – I Did Something Bad (באנגלית), נבדק ב-2020-07-24
↑  Taylor Swift – Getaway Car (באנגלית), נבדק ב-2020-07-24
↑  Wendy Michaels, Taylor Swift’s “Dancing With Our Hands Tied” Is Making Fans Feel So Sad, Elite Daily (באנגלית)
↑  Dancing With Our Hands Tied, נבדק ב-2020-07-29
↑  Taylor Swift: Reputation, Pitchfork (באנגלית)
↑  Vu Huy Chu-Le, Taylor Swift’s reputation: Revisited | Track-by-Track Review, Medium, ‏2019-05-14 (באנגלית)
↑  michielvmusic, Album Review: Taylor Swift – reputation (track by track), A Bit Of Pop Music, ‏2017-11-10 (באנגלית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
1586

שנת 1586 היא השנה ה-86 במאה ה-16. זוהי שנה רגילה, שאורכה 365 ימים. 1 בינואר 1586 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

27 ביולי – סר וולטר ראלי מייבא לראשונה טבק מאמריקה לאנגליה
נולדו

20 בינואר – יוהאן הרמן שיין, מלחין גרמני (נפטר ב-1630)
2 באפריל – פייטרו דלה ואלה, נוסע, סופר ומלחין איטלקי (נפטר ב-1652)
7 באוקטובר – איזק מאסה, סוחר תבואה הולנדי, נוסע ודיפלומט, שליח במוסקבה (נפטר ב-1643)
9 באוקטובר – לאופולד החמישי, ארכידוכס אוסטריה (נפטר ב-1632)
6 בדצמבר – ניקולו זוקי, נזיר ישועי, אסטרונום ופיזיקאי איטלקי (נפטר ב-1670)
נפטרו

25 בינואר – לוקאס קראנאך הבן, צייר גרמני (נולד ב-1515)
ראו גם

ילידי 1586‎
נפטרים ב-1586‎
Love Beach

Love Beach הוא אלבום האולפן השביעי של להקת הרוק המתקדם, אמרסון, לייק ופאלמר. האלבום יצא ב-1978. זה היה החומר המוקלט האחרון של ELP עד ל-Black Moon (1992). אלבום זה הוקלט בגלל ההתחייבות של הלהקה לחוזה שלה עם חברת אטלנטיק רקורדס. האלבום נכשל מבחינה ביקורתית ומסחרית, הוא מוקם במקום ה-55 במגזין הבילבורד. חברי הלהקה לא היו מרוצים כלל מהאלבום. המתופף קרל פאלמר אפילו השווה את עטיפת האלבום לעבודה של הבי ג'יס.
ביקורת

הביקורות על האלבום שונות ביותר. רבים רואים באלבום זה כנקודת השפל של הלהקה בשנות ה-70, בעוד שאחרים מתייחסים לכמה שירים כחלק מהפופולריות המתמשכת של הלהקה. במגזין הרולינג סטון, כתב מבקר המוזיקה מייקל ברום: "Love Beach הוא לא רק רע, אך הוא ממש פתטי. מעופש ומלא שיממון, האלבום הזה הופך את שטיפת הכלים למעשה יצירתי יותר בהשוואה". האתר Allmusic כתב: "הקלטה ש־ELP שחררו רק בגלל שהם חייבים את זה לחברת התקליטים המקורית שלהם, וזה כל אחד צריך לדעת."
רשימת שירים

"All I Want Is You" (גרג לייק, פיטר סינפילד) – 2:35
"Love Beach" (לייק, סינפילד) – 2:46
"Taste of My Love" (לייק, סינפילד) – 3:33
"The Gambler" (קית' אמרסון, לייק וסינפילד) – 3:23
"For You" (לייק וסינפילד) – 4:28
"Canario (From Fantasia para un Gentilhombre)" (חואקין רודריגו) – 4:00
"Memoirs of an Officer and a Gentleman" (אמרסון, סינפילד) – 20:16
Prologue / The Education of a Gentleman – 5:33
Love at First Sight – 5:37
Letters from the Front - 5:20
Honourable Company (A March) - 3:46
ביצוע

קית' אמרסון - קלידים
גרג לייק - גיטרה, גיטרת בס, שירה
קרל פאלמר - תופים, כלי הקשה
פיטר סינפילד - פזמונאי
ג'ק נובר וקרל פיטרסון - טכנאי קול
ביצוע > רצועות בונוס

"Canario" - 4:38
"Taste of my Love" - 3:01
"Letters from the Front" - 8:52
סינגלים

Canario / All I Want Is You
9K33 אוסה

| --- | --- |

רכב SA-8 בולגרי
 מידע כללי
 סוג:  מודל נשק 
 מדינה מייצרת:  רוסיה רוסיה
 יצרן:  Tushino Machine-Building Plant 
 משתמשים עיקריים:  הכוחות המזוינים של הפדרציה הרוסית 
 שנת ייצור:  1972
 תקופת השימוש:  1971–הווה (כ־53 שנים) 
 מערכה מרכזית:  מלחמת לבנון הראשונה 
 יחידות שיוצרו:  1,200 
 מידע טכני
 אורך:  9.14 מטר
 רוחב:  2.75 מטר
 גובה:  4.2 מטר
 משקל:  17.5 טון
 מהירות:  80 קמ"ש
 טווח פעולה:  500 ק"מ
 מנוע:  דיזל D20K300
 צוות:  5
 מערכות נשק
 סוגי תחמיש:  טילי 9M33
 
| --- | --- |

 מידע בסיסי
 קוד נאט"ו:  Gecko 
 ייעוד:  טיל קרקע-אוויר
 ארץ ייצור:  ברית המועצות 
 יצרן:  Tushino Machine-Building Plant 
 פעילות מבצעית:  המלחמה בדרום אוסטיה, מלחמת המפרץ
 מלחמות ומבצעים:  מלחמת לבנון הראשונה 
 תקופת השירות:  1971–הווה (כ־53 שנים) 
 משתמשים:  הכוחות המזוינים של הפדרציה הרוסית 
 פלטפורמת שיגור:  רכב שיגור 9P35M2
 מאפיינים כלליים
 הנעה:  מנוע רקטי דלק מוצק
 משקל:  170 ק"ג
 ממדים
 אורך:  3.158 מטר
 קוטר:  209.6 מ"מ
 ביצועים
 מהירות:  1,020 מטר לשנייה
 טווח:  15 ק"מ
 גובה טיסה:  12,000 מטר
 ראש קרב והנחיה
 ראש קרבי:  16 ק"ג
 הנחיה:  שגר ועדכן 
 
רכב המערכת SA-8 עם אנטנת עקיבה מקופלת וזווד חלקי של 2 מארזי טילים בלבד
רכב שיגור נייד SA-8
תמונה נוספת של רכב SA-8
מכ"ם גילוי אווירי גדודי מדגם "P-40 "Long Track
מכ"ם גילוי אווירי גדודי מיושן מדגם "P-15 "Flat Face
9K33 "אוֹסַה" (ברוסית: Оса (צרעה), נאט"ו: SA-8 Gecko) היא מערכת טילי קרקע-אוויר טקטית ניידת לטווח קצר המיועדת נגד מטוסים מנמיכי טוס.
תיאור כללי של המערכת

כל מרכיבי המערכת מותקנים על כלי רכב אחד הנושא הן את מכ"מי החיפוש והעקיבה והן את משגרי הטילים על מערכותיהם. כלי הרכב (המבוסס על שלדה מדגם BAZ-5937) אמפיבי בעל שישה גלגלים וניתן להובלה במטוסי תובלה. על הרכב מותקן צריח מסתובב. אל הצריח מחוברים מכ"ם חיפוש ומערכת זע"ט (בעורף הצריח), מכ"ם עקיבה (בחזית הצריח), שתי מערכות פיקוד ועקיבה אחר הטילים משני צידיו של הצריח וטילים ומשגריהם במרכז הצריח. צוות המערכת כולל 3 חיילים. המערכת פועלת במסגרת סוללתית הכוללת כ־4 מערכות או גדודית הכוללת כ־10 מערכות.
היסטוריה

פיתוח המערכת החל בשנת 1960 בעקבות ההצלחה שהייתה למערכת טילי הקרקע אוויר הסובייטיות לגובה רב SA-2 ובמקביל לפיתוח מערכות דומות לטווחים שונים. המערכת תוכננה ליירוט מטרות בגובה נמוך ובטווח קצר שאינן בטווח הירוט של המערכות שהיו בשימוש או בתכנון באותה התקופה מדגם SA-2, SA-3 (הטווח מינימלי לטיל SA-2 באותה תקופה היה 8 ק"מ) ובכך לאפשר שילובם במערך נ"מ עם שאר המערכות ולהשיג מעטפת מבצעית רחבה. כמו כן תוכננה המערכת לתת מענה להגנה צמודה לאתרים אסטרטגיים. מאמץ מיוחד הושקע בניידות המערכת שהייתה מוגבלת מאוד במערכות הסובייטיות האחרות ובכך לאפשר את תנועתה ביחד עם כוחות הקרקע.
בשנת 1971 נכנסה המערכת (מדגם A) לשירות מבצעי כשעליה 4 טילים חשופים. בשנת 1974 הוצגה המערכת בגרסה הימית. בשנת 1975 הוצג דגם B של המערכת ועליו 6 טילים המותקנים במארזים. בשנת 1980 נכנס לשירות מבצעי דגם C הדומה בצורתו החיצונית לדגם הקודם.
נתונים טכניים

אורך כלי הרכב – 9.14 מטר, רוחבו – 2.75 מטר, גובהו (עם אנטנת גילוי מקופלת) 4.2 מטר. מהירות נסיעה מקסימלית 80 קמ"ש. מהירות בשיוט אמפיבי 8 קמ"ש. משקל קרבי מלא 9 טון.
אורך הטילים 3.14 מטר, ומשקלם 126 ק"ג עם ראש קרבי במשקל 19 ק"ג בדגמים A,B או 170 ק"ג עם ראש קרבי של 40 ק"ג בדגם C. הטיל מונע על ידי מנוע רקטי של דלק מוצק.
ביצועים

כמו מערכות הטק"א הסובייטיות האחרות שפותחו בשנות החמישים ובראשית שנות השישים המערכת היא מערכת טיל פסיבי (הטיל מונהג מהקרקע באמצעות שידור פיקוד המשודר מרכב המערכת) כל רכב מסוגל לשגר ולהנחות שני טילים בו זמנית כנגד מטרה אחת. המערכת מיועדת לשימוש בעיקר כנגד מטוסי סילון ומסוקים בכל סוג של מזג אוויר. המערכת מצוידת גם במערכת עקיבה אופטית כגיבוי להנחיה המכ"מית לסביבה רווית לוחמה אלקטרונית הפועלת גם בתנאי תאורה נמוכה. בכל הגרסאות מותקנים בטילים מרעומי קרבה.
| גרסת המערכת | טווח יירוט מקסימלי | טווח יירוט מינימלי | גובה יירוט |
| --- | --- | --- | --- |
| ראשונה (דגם A) | כ־10 ק"מ | 2 ק"מ | 50 – 5,000 מטרים |
| שנייה (דגם B) טיל 9M33M2 | 10 ק"מ | 1.5 ק"מ | 25 – 5,000 מטרים |
| שלישית (דגם C) טיל 9M33M3 | 10 ק"מ | 1.5 ק"מ. | 10 – 13,000 מטרים |
שתי הגרסאות של הטיל מסוגלות להגיע למהירות של 2.4 מאך (ושיא מהירות של 3 מאך) ומסוגלות ליירט מטרה במהירות מקסימלית של כ-1.4 מאך בגרסת הטיל הראשונה, ו-1.6 מאך בגרסת הטילים M2/M3.
מגבלת הטווח המקסימלי אינה קשורה בטווח הטיסה של הטיל, אלא ביכולת העקיבה של המכ"ם המשולב במערכת ובגורמים נוספים. הסתברות היירוט על פי היצרן היא 0.35-0.85 עבור הדגם הבסיסי, ו-0.55-0.85 עבור הדגמים Osa-AK ו-Osa-AKM (תלוי במיקום, מהירות, כושר התמרון ושטח החתך המכ"מי של המטרה). זמן התגובה (מאיתור המטרה ועד שיגור לעברה) הוא כ-26 שניות. המערכת מוכנה לשיגור לאחר מעבר אתר תוך כארבע דקות, וזמן טעינה מחדש של משגר הטילים הוא כ-5 דקות. כל סוללה של 4 רכבי שיגור מלווה בדרך כלל בשני רכבי תחמושת הנושאים 18 טילים במארזים של שלושה, ומצוידים במנוף המשמש לטעינה מחדש של המשגר.
ניידותה הרבה של המערכת מתבטאת גם בעובדה שהיא מסוגלת להפעיל את מכ"ם החיפוש שלה תוך כדי נסיעה.
לכל גדוד נלווה רכב איפוס מכ"ם המבוסס על אותה השלדה כמו רכב השיגור (BAZ-5937).
מכ"מי המערכת

על רכב ה- SA-8 מותקנים מכ"מים רבים וקורנים אחרים. תדרי השידור של המכ"מים גבוהים באופן יחסי והם תולדה של מגבלות הגודל של האנטנות אשר מותקנות כולן על כלי רכב יחיד ושל הצורך ברמת הפרדה ודיוק גבוה של המערכת, עקב רדיוס ההרג הקטן של טיליה.
בנוסף למכ"מים מותקנים במערכת קורנים נוספים המשמשים לתקשורת דיבור ונתונים.
מכ"מי המערכת > מכ"ם הגילוי

(קוד דיווח נאט"ו: “Land Roll") מותקן בעורף הצריח בעל אנטנה בצורת פלח המסתובבת סביב צירה אשר משדרת בארבעה תדרים בהגבהה, תדרי השידור הם בתחום C, למעלה מ-7,000 מגהרץ (תדר גבוה שאינו אופייני ביחס למכ"מי חיפוש אווירי). טווח הגילוי של המכ"ם עד 35 ק"מ.
מערכת הזע"ט מותקנת על גבי מכ"ם הגילוי, מסתובבת יחד איתה ומשדרת אות חקירה כיווני.
מכ"מי המערכת > מכ"ם העקיבה

מותקן בחזית הצריח בעל אנטנת קסגריין. משדר בתחום תדר גבוה (X או Ku-band). תדר השידור וצורת האנטנה מקנה למכ"ם אלומה כיוונית. צידוד האנטנה מתבצע בעזרת צידוד הצריח כולו.
מכ"מי המערכת > מכ"מי עקיבה אחר הטילים

שני מכ"מי העקיבה אחר הטילים מותקנים משני צידי אנטנת העקיבה ולהם אנטנת קסגריין בעלת תנועה עצמאית ובלתי תלויה. תדרי הקליטה גבוהים מאוד ככל הנראה בחלק העליון של תחום X (ואף מעל 11,000 מגה הרץ).
בנוסף מותקן בצמוד לאנטנות אלה אנטנות בצורת שופר המשדרות אותות פיקוד להנהגת הטילים בתדר גבוה (בתחום X או KU).
מכ"מי המערכת > מכ"מים חיצוניים

כאשר המערכת מתארגנת בתצורה גדודית משרתים אותה מכ"מים לגילוי אווירי ארוך טווח ברמה הגדודית. רכבי השיגור יכולים לקבל נתוני מטרות ממכ"מים אלה:
מכ"ם P-40 "Long Track" מותקן על רכב זחלי משמש להתרעה מוקדמת. משמש גם בסוללות הטילים SA-4 ו-SA-6, הטווח הגילוי שלו הוא 175 ק"מ.
מכ"ם P-15 "Flat Face", המותקן על טנדר מכונה גם P-15M(2) “Squat Eye". מכ"ם לגילוי מטרות בהספק 380 קילוואט, משמש גם בסוללות SA-6 ו-SA-3. הטווח שלו הוא 250 ק"מ.
מד גובה מכ"מי מדגם “Thin Skin-B” המותקן על משאית משמש גם בסוללות SA-6 ו-SA-4. הטווח שלו הוא 250 ק"מ.
הגרסאות השונות

9K33 אוסה – פיתוחו החל בשנת 1960 והוא הוצג בין השנים 1971–1972 כשעליו ארבעה טילים חשופים מסוג 9M33
9K33M OSA-M – הוצג בשנת 1972, זהו דגם המיועד לצי בעל מערכת הנושאת שני טילי 9M33M על משגרים מסתובבים מסוג Zif-122. בעל ביצועים משופרים. הותקן בין היתר על אוניות המערכה מדגם קירוב, על דגם הקייב ועוד.
9K33M2 OSA-AK – הוצג בשנת 1975 עם תא חדש לשישה טילים, שבו כל טיל נמצא בתוך תושבת משלו.
9K33M3 OSA-AKM – הוצג בשנת 1980 עם טילים בעלי טווח היירוט מוגדל כפי שהוסבר לעיל. לרוב הדגמים האלה מערכת לזיהוי עמית-טורף.
Saman ו- Saman-M (ברוסית: Саман) – הדגם הוא פיתוח של מערכת ה-Osa\Osa-M ומשמש כמטרת אימונים לתותחי או טילי נ"מ.
הדגם 9K33M3 יכול לשגר גם טילים מדגם 9A33BM3 בעלי הנחיית חוט, ככל כנראה לשימוש בסביבה של לוחמה אלקטרונית בה הנחיית הרדיו של המערכת לא תהיה אמינה.
עימות המערכת מול חיל האוויר הישראלי

במהלך מלחמת לבנון הראשונה הוכנסו לשירות מבצעי בסוריה 2 גדודי SA-8. ככל הנראה גדוד אחד הוכנס ללבנון והותקף על ידי מטוסי חיל האוויר. רכבי הגדוד התפזרו והסתתרו באופן לא מאורגן במטרה להקשות על הפגיעה בהם ובסופו של דבר בהתקפה זו הושמדו 3 מערכות SA-8 מתוך 10. עד כה לא נודע על שיגור טילי ה- SA-8 כנגד מטוסי חיל האוויר.
מפעילים

| 0 | 1 | 2 |
| --- | --- | --- |
|  אוקראינה אוקראינה  אזרבייג'ן אזרבייג'ן  אלג'יריה אלג'יריה  אקוודור אקוודור  ארמניה ארמניה  בולגריה בולגריה  בלארוס בלארוס  גאורגיה גאורגיה  הודו הודו  טורקמניסטן טורקמניסטן |  יוון יוון  ירדן ירדן  לוב לוב  סוריה סוריה  עיראק עיראק  פולין פולין  קובה קובה  רומניה רומניה  רוסיה רוסיה |  |
ECMAScript

| --- | --- |
 פרדיגמות:  תכנות פונקציונלי, prototype-based programming, תכנות מרובה פרדיגמות, תכנות אימפרטיבי 
 תאריך השקה:  יוני 1997 
 מתכנן:  ברנדן אייך, Ecma International 
 מפתח:  ברנדן אייך 
 מימושים:  JavaScript, SpiderMonkey, V8, ActionScript, JScript, QtScript, InScript, Google Apps Script
 הושפעה על ידי:  Self, Perl, פייתון, Java, CoffeeScript, AWK, C, HyperTalk, Scheme 
 סיומת:  es 
 www.ecma-international.org
 
ECMAScript (או ES) הוא מפרט לשפת תסריט שמפורסם על ידי Ecma International. המפרט נוצר כדי לייצר אחידות במימושים של JavaScript המפותחים על ידי גורמים בלתי תלויים רבים. JavaScript נותרה היישום הנפוץ ביותר של ECMAScript מאז שפורסם התקן לראשונה, אך היו גם יישומים נוספים, כגון JScript ו-ActionScript.‏ ECMAScript משמש בדרך כלל לתסריטים בצד הלקוח באינטרנט, אך נעשה גם שימוש גובר והולך בכתיבת יישומי צד שרת המשתמשים ב-Node.js.
היסטוריה

המפרט פותח בתחילתו על ידי ברנדן אייך מנטסקייפ. בתחילה נקרא "מוקה", לאחר מכן "LiveScript" ולבסוף JavaScript. בדצמבר 1995, Sun Microsystems ו-Netscape הכריזו על JavaScript בהודעה לעיתונות. בנובמבר 1996 הכריזה נטסקייפ על פגישה של ארגון התקנים Ecma International לקידום התקינה של JavaScript. המהדורה הראשונה של ECMA-262 אומצה על ידי האספה הכללית של אקמה ביוני 1997. מאז פורסמו כמה מהדורות של תקן השפה. השם "ECMAScript" היה פשרה בין הארגונים העוסקים בתקינה של השפה, ובמיוחד נטסקייפ ומיקרוסופט, שהמחלוקות בהן שלטו במפגשי הסטנדרטים המוקדמים. אייך העיר כי "ECMAScript תמיד היה שם מסחרי לא רצוי שנשמע כמו מחלת עור." ECMAScript פורמל באמצעות "סמנטיקה ביצועית", תוצר של אוניברסיטת סטנפורד והמחלקה למחשוב באימפריאל קולג' לצורך ניתוח אבטחה וסטנדרטיזציה.
בעוד שגם JavaScript וגם JScript שואפים להיות תואמים ל-ECMAScript, שניהם מספקים גם תכונות נוספות שלא מתוארות במפרטים של ECMA.
היסטוריה > גרסאות

ישנן 12 מהדורות של ECMA-262 שפורסמו. העבודה על גרסה 12 לתקן הסתיימה ביוני 2021.
| מהדורה | התאריך שפורסם | שם | שינויים מהמהדורה הקודמת | עורך |
| --- | --- | --- | --- | --- |
| 1 | יוני 1997 |  | מהדורה ראשונה | גיא ל. סטיל ג'וניור |
| 2 | יוני 1998 |  | שינויים בעריכה כדי לשמור על התאמה מלאה של המפרט לתקן הבינלאומי ISO / IEC 16262 | מייק קוולישאו |
| 3 | דצמבר 1999 |  | נוספו ביטויים רגולריים, טיפול טוב יותר במחרוזות, הצהרות בקרה חדשות, טיפול בחריגות נסה / תפוס, הגדרה הדוקה יותר של שגיאות, עיצוב לפלט מספרי ושיפורים אחרים. | מייק קוולישאו |
| 4 | נטוש (טיוטה אחרונה 30 ביוני 2003) |  | המהדורה הרביעית ננטשה, בגלל הבדלים פוליטיים הנוגעים למורכבות השפה. תכונות רבות שהוצעו למהדורה הרביעית נפלו לחלוטין; חלק שולבו במהדורה השישית. |  |
| 5 | דצמבר 2009 |  | מוסיפה "מצב קפדני": קבוצת משנה המיועדת לספק בדיקת שגיאות מעמיקה יותר ולהימנע מתבניות המועדות לטעות. מבהירה את העמימויות הרבות במפרט המהדורה השלישית, ומתאימה להתנהגות של יישומים בעולם האמיתי שחרגו בעקביות ממפרט זה. מוסיפה כמה תכונות חדשות, כגון Getters and setters, תמיכה בספרייה עבור JSON, והשתקפות מלאה יותר על מאפייני האובייקט.  | פראטאפ לקשמן, אלן ווירפס-ברוק |
| 5.1 | יוני 2011 |  | מהדורה זו 5.1 של תקן ECMAScript מתואמת לחלוטין למהדורה השלישית של התקן הבינלאומי ISO / IEC 16262: 2011. | פראטאפ לקשמן, אלן ווירפס-ברוק |
| 6 | יוני 2015 | ECMAScript 2015 (ES2015) |  | אלן ווירפס-ברוק |
| 7 | יוני 2016 | ECMAScript 2016 (ES2016) |  | בריאן טרלסון |
| 8 | יוני 2017 | ECMAScript 2017 (ES2017) |  | בריאן טרלסון |
| 9 | יוני 2018 | ECMAScript 2018 (ES2018) |  | בריאן טרלסון |
| 10 | יוני 2019 | ECMAScript 2019 (ES2019) |  | בריאן טרלסון, בראדלי פריאס, ג'ורדן הרבנד |
| 11 | יוני 2020 | ECMAScript 2020 (ES2020) |  | ג'ורדן הרבנד וקווין סמית' |
| 12 | יוני 2021 | ECMAScript 2021 (ES2021) |  | ג'ורדן הרבנד, מייקל פיקרה, קווין גיבונס, שו-יו גו |
הערות שוליים

↑  Stefanov, Stoyan (2010). JavaScript Patterns. O'Reilly Media, Inc. p. 5. ISBN 9781449396947. נבדק ב-2016-01-12. The core JavaScript programming language [...] is based on the ECMAScript standard, or ES for short.
↑  "A Short History of JavaScript". W3C. נבדק ב-31 במרץ 2017. {{cite web}}:  (עזרה)
↑  Krill, Paul (2008-06-23). "JavaScript creator ponders past, future". InfoWorld. נבדק ב-2013-10-31.
↑  "Netscape and Sun announce JavaScript, the Open, Cross-platform Object Scripting Language for Enterprise Networks and the Internet". Netscape. 1995-12-04. אורכב מ-המקור ב-2002-06-06. נבדק ב-2019-11-04.
↑  "Industry Leaders to Advance Standardization of Netscape's JavaScript at Standards Body Meeting". Netscape. 15 בנובמבר 1996. אורכב מ-המקור ב-1998-12-03. נבדק ב-2013-10-31. {{cite web}}:  (עזרה)
↑  "Will there be a suggested file suffix for es4?". Mail.mozilla.org. 2006-10-03. נבדק ב-2013-10-31.
↑  Maffeis, Sergio; Mitchell, John C.; Taly, Ankur. "An Operational Semantics for JavaScript" (PDF). Association for Computing Machinery.
↑  "JavaScript and JScript: What's the Difference?". About.com. 2015-11-25. אורכב מ-המקור ב-2015-11-26.
↑  "JavaScript and JScript: What's the Difference?". ThoughtCo.com. 2019-07-03. נבדק ב-2019-11-04.
↑  "Changes to JavaScript, Part 1: EcmaScript 5". YouTube. 2009-05-18. נבדק ב-2013-10-31.
↑  "ECMAScript 2015 Language Specification". Ecma International. ביוני 2015. {{cite web}}:  (עזרה)
↑  "ECMAScript 2016 Language Specification". Ecma International. ביוני 2016. {{cite web}}:  (עזרה)
↑  "ECMAScript 2017 Language Specification". Ecma International. ביוני 2017. {{cite web}}:  (עזרה)
↑  "ECMAScript 2018 Language Specification". Ecma International. ביוני 2018. {{cite web}}:  (עזרה)
↑  "ECMAScript 2019 Language Specification". Ecma International. ביוני 2019. {{cite web}}:  (עזרה)
PKO Bank Polski

| --- | --- |


 נתונים כלליים
 סוג:  חברה ציבורית
 בורסה:  בורסת ורשה (נובמבר 2004–PKO) 
 מייסדים:  ממשלת פולין
 תקופת הפעילות:  1919–הווה (כ־105 שנים)
 מיקום המטה:  ורשה, פולין
 משרד ראשי:  רחוב פולאווסקה 15
 בעלות:  ממשלת פולין (51.24%)
 ענפי תעשייה:  בנקאות
 מוצרים עיקריים:  retail banking 
  
 pkobp.pl
 
Powszechna Kasa Oszczędności Bank Polski Spółka Akcyjna (בראשי תיבות בפולנית: PKO Bank Polski) הוא הבנק המסחרי הגדול ביותר בפולין. הבנק מספק שירותים ללקוחות פרטיים ועסקיים. פירוש שמו של הבנק הוא "הבנק לחסכונות כלליים – הבנק הפולני".
היסטוריה

ב-7 בפברואר 1919, לאחר הכרזת העצמאות של פולין, על פי הוראה של מנהיג פולין העצמאית יוזף פילסודסקי, נוסד בנק הדואר לחסכונות. לתפקיד המנהל מונה ב-28 בדצמבר 1919 הוברט לינדה. לתפקיד הנשיא מונה הנריק גרובר, שכיהן בתפקיד זה במשך שנים רבות בתקופת הרפובליקה הפולנית השנייה. מטה הבנק נקבע בוורשה הבירה, ברחוב שוויינטוקז'יסקה 31/33, והסניפים המקומיים הראשונים הוקמו בקרקוב, בלבוב, בלודז', בפוזנאן ובקטוביץ.
משימתו הראשונה של הבנק הפולני הייתה הכנסה למחזור של המטבע החדש, הזלוטי הפולני, שהחליף את המארק הפולני. החל מ-1920 הבנק הועבר לשליטת המדינה. בתקופת הכיבוש הגרמני של פולין בזמן מלחמת העולם השנייה, הבנק פעל תחת הנהלה גרמנית. ב-1945 הפעילות הבנקאית חזרה שוב, הפעם תחת השלטון הקומוניסטי והקמת הרפובליקה העממית של פולין. ב-1 בינואר 1950 בנק הדואר לחסכונות מוזג לתוך הבנק לחסכונות כלליים. בין השנים 1975 ל-1987 סניפי Bank Polski פעלו במסגרת הבנק הלאומי של פולין (הבנק המרכזי), תוך ששמרו על הבידול המיתוגי שלהם. ב-1 בנובמבר 1987, במסגרת הרפורמות הכלכליות שנערכו בפולין כמו גם בשאר ארצות הגוש הקומוניסטי, Bank Polski חזר להיות ישות עצמאית.
פעילות

נכון ל-2016, Polski Bank מעסיק כ-29,000 עובדים עם רווח נקי של יותר מ-7 מיליארד זלוטי (יותר מ-2 מיליארד דולר). הנכסים שלו שווים יותר מ-285 מיליארד זלוטי. הבנק דורג מקום 510 בדירוג פורבס גלובל 2000 לשנת 2010. לבנק פעילות באוקראינה לאחר שרכש שם את קרדובנק (Kredobank). ממשלת פולין מחזיקה ב-51.24% ממניות הבנק. 40% שייכים לאוצר המדינה, ו-10.25% לבנק הממלכתי הממשלתי (פולנית: Bank Gospodarstwa Krajowego).
Nutaku

| --- | --- |

 נתונים כלליים
 תקופת הפעילות:  2014–הווה (כ־10 שנים) 
 מיקום המטה:  מונטריאול 
 בעלות:  MindGeek
 מוצרים עיקריים:  משחקי הנטאי למבוגרים
  
 www.nutaku.com
 
Nutaku היא פלטפורמת משחקי הנטאי למבוגרים קנדית. הפלטפורמה מתמקדת במשחקי דפדפן, במשחקים להורדה ולטלפונים חכמים. ל-Nutaku יש 22 מיליון צופים בחודש, והיא מספקת פלטפורמה למפתחי משחקי רשת אינדי מערביים.
היסטוריה

בדצמבר 2014, החברה היפנית, Hokuto Corporation (אנ'), הודיעה על שיתוף פעולה עם Nutaku במטרה לשווק ולפרסם משחקים שלה לשוק המערבי. כיום, Nutaku היא המפיצה היחידה של משחקי Hokuto Corporation מחוץ ליפן.
בינואר 2015, הושקה הפלטפורמה עם 4 משחקים יפניים שתורגמו במיוחד לקהל דובר אנגלית. אף על פי שהם החלו עם יציאתו של משחק הקלפים "Lord of Valkyrie"‏, Nutaku הרחיבה במהירות את מבחרה כדי לכלול משחקים מקוונים של ז'אנרים אחרים. החברה ידועה במיוחד בזכות מבחרה הרחב של משחקים ארוטיים (אנ') יפניים מתורגמים.
באוגוסט 2015, הוציאה ב-Nutaku גרסה מקוונת של המשחק Everlasting Summer (רו') עם תוכן משוחזר למבוגרים. בנובמבר 2015, הודיעה Nutaku על השקת אתר לכל הגילאים.
ביולי 2016, הודיעה Nutaku על שיתוף פעולה עם החברה Kimochi, שמתמקדת בהפצה דיגיטלית של משחקי הנטאי למבוגרים מרחבי העולם.
בפברואר 2017, הודיעה Nutaku על השקת פלטפורמת מימון ההמונים, Kimochi Red Light, שמיועדת אך ורק למשחקי הנטאי למבוגרים.
1402

שנת 1402 היא השנה השנייה במאה ה-15. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

20 ביולי – קרב אנקרה, כוחות טימור לנג מנצחים את הצבא של האימפריה העות'מאנית. הסולטאן באיזיט הראשון נשבה
סולטנות מלאקה נוסדת. המלאים ממירים דתם לאסלאם.
נולדו

6 בפברואר – לודוויג הראשון, רוזן הסן (נפטר ב-1458)
23 בנובמבר – ז'אן דה דונואה, בן אצולה ומצביא צרפתי (נפטר ב-1468)
נפטרו

1 באוגוסט – אדמונד מלאנגלי, דוכס יורק ובנו של אדוארד השלישי (נולד ב-1341)
3 בספטמבר – ג'אן גלאצו ויסקונטי, דוכס מילאנו הראשון (נולד ב-1351)
ראו גם

ילידי 1402‎
נפטרים ב-1402‎
Number 21

גוסטב וויטהד על רקע המטוס
סקיצה של המטוס שצוירה על ידי דיק הוואל
Number 21 הוא שמו של מטוס אשר נטען כי הוטס כשנתיים לפני הטיסה הראשונה של האחים רייט, לפי  הטענה הוטס על ידי גוסטב וויטהד בתאריך 14 באוגוסט 1901, ליד ברידג'פורט שבקונטיקט. אולם אין לכך עדויות ברורות.
היסטוריון התעופה ג'ון בראון מצא תצלום פנורמי משנת 1901 המתעד את טיסתו של וייטהד. בראון מתאר את טיסתו של וייטהד ב"קונדור מס '21 "כך:" חודשיים לאחר מכן, ב -14 באוגוסט 1901, הוא (וייטהד) הזמין את העיתונות לחזות בטיסתו הראשונה, המוצלחת ומאוישת. מטוסו של וייטהד איפשר נסיעה בכביש. אפשר היה לקפל את כנפיו ולנהוג בכבישים. כשוויטהד עזב את ברידג'פורט מעט אחרי חצות, הוא, העוזרים שלו והעיתונות הסיעו את המטוס 15 קילומטרים לאתר פיירפילד כמו בפעמים הקודמות. הם הגיעו באור ראשון. לאחר שכיבש את המכונה, המריא וייטהד עם עלות השחר, טס תחילה חצי קילומטר, ולאחר מכן בטיסתו השנייה, קילומטר וחצי בגובה 50 רגל.
לטענתם של וויטהד ועדי ראייה אחדים, טיסתו הארוכה ביותר הייתה טיסה לאורך כ־800 מטרים בגובה 60 מטר. עם זאת, טענות אלה שנויות במחלוקת משום שוויטהד לא שמר יומן רישומים של טיסותיו שנערכו ברובן בשעות הערב או שעות הבוקר המוקדמות, עם עדי ראייה מעטים.
Number 21 היה מטוס חד-כנפי עם מנוע של 20 כוח סוס. המטוס החל לנוע בעזרת כוח המנוע כדי להניע את הגלגלים, כמו במכונית וכך המריא. לאחר ההמראה הועבר כוח המנוע למדחף.